Mahmud Ustaosmanoğlu

Mahmud Ustaosmanoğlu və ya Mahmud Əfəndi (; ) — türk sufi, İsmayılağa Camaatlığının banisi və şeyxi.

 Bioqrafiyası 
Mahmud Əfəndi olaraq tanınan Mahmud Ustaosmanoğlu, 1929-cu idə Of ilçəsinin Dovşanlı kəndində dünyaya gəlib. İlk təhsilini ətraf kəndlərdəki din alimlərindən alıb. 16 yaşı olanda icazət alıb. Gənc yaşlarında tələbə yetişdirib. 1951-ci ildə Sivasın Divriği ilçəsinə vaiz təyin edilib. Verdiyi xütbələrlə diqqətləri özünə cəlb edən Mahmud Ustaosmanoğlu, 1952-ci ildə mürşidi Axıskalı Əli Heydər Əfəndi ilə tanış olub. Hərbi xidmətdən qayıdan Mahmud Ustaosmanoğlu şeyxi Əli Heydər Əfəndi tərəfindən İsmayılağa məscidində imamlıq etməsi üçün dəvət edilib. 1954-cü ildə həmin məsciddə imamlıq etməyə başlayıb. 1996-cı ildə 65 yaşı tamam olduğu üçün təqaüdə yollanıb. Mahmud Ustaosmanoğlu, uzun müddət davam edən xəstəlikdən sonra 2022-ci ildə vəfat edib. Onun ən tanınmış tələbələrindən biri Əhməd Mahmud Ünlüdür. Mahmud Ustaosmanoğlu, 2010-cu ildə İstanbulda keçirilən Beynəlxalq İnsanlığa Xidmət Simpoziumunda "İslama Fövqalədə Xidmət Mükafatı"na layiq görülüb.

 Əsərləri 
Qələmə aldığı bəzi əsərləri bunlardır: Ruhul-Furqan Təfsiri, Söhbətlər, Risaləi-Qudsiyyə, Ümrə Söhbətləri, Fatiha Təfsiri, Ayətəl-Kürsi və Amənər-Rəsulu Təfsiri, Qurani-Kərimin Fəzilətləri və Oxuma Ədəbi və s.

 İstinadlar 

 Həmçinin bax 
 Əhməd Mahmud Ünlü